
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Convenţiei între România şi Republica San Marino pentru evitarea dublei impuneri cu privire la impozitele pe venit şi pe capital şi a Protocolului la aceasta, semnate la San Marino, la 23 mai 2007 , cu care comisia noastră a fost sesizată în fond cu adresa Biroului Permanent nr. PL.x 704  din 22 octombrie 2007.
	PREŞEDINTE,

Aurel Gubandru

RAPORT

asupra proiectului de Lege pentru ratificarea Convenţiei între România şi Republica San Marino pentru evitarea dublei impuneri cu privire la impozitele pe venit şi pe capital şi a Protocolului la aceasta, semnate la San Marino, la 23 mai 2007

Cu adresa nr. PL.x 704 din 22 octombrie 2007, Biroul Permanent conform art.95 din Regulamentul Camerei Deputaţilor, republicat, a sesizat  pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Convenţiei între România şi Republica San Marino pentru evitarea dublei impuneri cu privire la impozitele pe venit şi pe capital şi a Protocolului la aceasta, semnate la San Marino, la 23 mai 2007.

La întocmirea raportului s-a avut în vedere avizul favorabil al Consiliului Legislativ .
Acest proiect de Lege are ca obiect de reglementare ratificarea Convenţiei între România şi Republica San Marino pentru evitarea dublei impuneri cu privire la impozitele pe venit şi pe capital şi a Protocolului la aceasta, semnate la San Marino, la 23 mai 2007. Cu acelaşi prilej, a fost semnat şi Protocolul la Convenţia sus-menţionată, în care se fac anumite precizări referitoare la aplicarea Acordului dintre Comunitatea Europeană şi Republica San Marino.

Proiectul de Lege face parte din categoria legilor ordinare, potrivit art. 76 din Constituţia României, republicată.

La lucrările comisiei au participat  23  deputaţi, din totalul de 27 membri ai comisiei.

Raportul comisiei a fost adoptat cu majoritate de voturi. 
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Senatului .
In urma dezbaterii proiectului de Lege pentru ratificarea Convenţiei între România şi Republica San Marino pentru evitarea dublei impuneri cu privire la impozitele pe venit şi pe capital şi a Protocolului la aceasta, semnate la San Marino, la 23 mai 2007  în şedinţa din data de 30 octombrie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

Aurel Gubandru
	SECRETAR,

Radu Cătălin Drăguş


             Expert parlamentar:
Ene Giorgiana

